Kim Ji-won (mimingkono)

Kim Ji-won (; nosusu ontok Gumas 19, 1992) nopo nga songulun mimingkono do South Korean. Nointutunan isido maya pinsingkanaan disido id siri television The Heirs (2013) om Descendants of the Sun (2016), pogulu nakaanu kono aangkal id Fight for My Way (2017), Arthdal Chronicles (2019), Lovestruck in the City (2020–2021), My Liberation Notes (2022) om Queen of Tears (2024).

Koposion Tosopung om Pondidikan
Nosusu i Kim Ji-won ontok  Gumas 19, 1992, in Geumcheon District, Seoul, South Korea, om haro taka duo toun otuo ko mantad dau. Maamaso ahapakan po isido di toun 2007, norubaan isido id wawayaan om minanain do agensi kohiokon, suminiliu isido do mimingluda montok oruhai no tolu toun sabaagi kotoundaaan do debut dau. Maamaso toun kumoiso dau id sikul takawas, minangawi isido do timpu solinaid onom toun montok balajal id  Chicago, Illinois, United States, i no tu kinoyonon do tobpinai ponong tama disido. Kalapas, nokosuang dii id industry di toun 2010, minongoput isido do pondidikan dau id Dongguk University's Department of Theater di toun 2011.

Kalaja
2008–2012: Kotimpuunan
Noluda i Kim do suminding, manari om mimingkono nga minomili dii i dohuri. Isido nopo nga vokalis likud montok susuminding Younha, suminolimbou sabaagi do maamain keyboard om vokalis likud id mogisuusuai kosolimbahan om nokoulai id bidio muzik Younha "Gossip Boy" di toun 2008. Ontok timpu diti, kiwaa palan do debut daa isido sabaagi susuminding miampai ngaran sinasawat "JessicaK". Pogulu nohimag o debut dau, suminoliwan isido id drama Mrs. Saigon. Kalapas dii, suminuang i Kim dii id industri di toun 2010 montok iklan do Lollipop 2 LG Cyon's  di popointalang do Big Bang om nointutunan sabaagi do "Lollipop Girl". Suminoliwan isio kalapas dii id kopointutunan tinumon kigas id nonggo sumininding om minanari isido om nointutunan sabaagi "Oran C Girl". Pinumungaranan nogi isido sabaagi  do Little Kim Tae-hee tu haro piiradan.

Paranan kumoiso di Kim kalapas debut nopo nga filem omnibus piupusan Romantic Heaven, nga nakaanu isido do pongintangan sabaagi mimingkono kalapas nokoulai id  sitcom High Kick: Revenge of the Short Legged. Minimbulai isido id suai kawagu television major id musikal drama What's Up. Suminingkono nogi i Kim id drama sikul takawasTo the Beautiful You om suminiliu do uhu aangkal do filem kotumporosi dii Horror Stories, mimingkono sabaagi tanak sikul takawas di natakau . Minulai nogi Kim id muzik debut di Baek Seung Heon's debut "Till the Sun Rises" miampai  JYJ's Kim Jae-joong.

Kategori:Muzik